SPRÁVA ZO ZAHRANIČNEJ PRACOVNEJ CESTY
112/2017
1.  Účastník ZPC:

Jakub Šimkovič, Ing.
Národný kontaktný bod pre vesmír
Národný kontaktný bod pre inteligentnú, ekologickú a integrovanú dopravu

Jazyky: anglický, francúzsky, český

2.  Zahraničná pracovná cesta:
Rím, Taliansko, 6. - 9. 6. 2017
Prijímajúca organizácia:
NCP projekt ETNA2020, koordinátor: APRE – Agency for the Promotion of European Research, etna2020@apre.it 
Časť cestovných a stravné pobytové náklady uhradené z účtu zamestnanca CVTI SR. Náklady budú uhradené z rozpočtu projektu ETNA2020.

3.  Rámcový program pobytu:
7. 6. 2017, 9:15 - 18:00
3rd ETNA2020 Training – „Joint Undertakings in Transport sector“
Školenie národných kontaktných bodov, ktoré sa týkalo spoločných podnikov (Joint Undertakings) v oblasti dopravy. Zástupcovia podnikov Shift2Rail, Clean SKY2 a SESAR JU predstavili grantové výzvy a účastníkov jednotlivých projektov. Podujatie slúžilo na to, aby národné kontaktné body pre Horizont 2020 preskúmali možnosti zapojenia ďalších účastníkov do daných nadnárodných projektov.
Účastníci: Koordinátorka projektu ETNA2020 Valentina Tegas (tegas@apre.it), programový manažér Shift2Rail Lucas Garvia (lucas.garvia@shift2rail.europa.eu), zástupca výkonného riaditeľa SESAR Peter Hotham (peter.hotham@sesarju.eu), hlavný technický pracovník Clean Sky2 Giuseppe Pagnano (giuseppe.pagnano@cleansky.eu)

8. 6. 2017, 9:45 - 21:00 a 9. 6. 2017, 9:30 - 13:30
ETNA 2020, 4th Steering Committee meeting, Rím
Riadiace stretnutie NCP projektu ETNA2020. Účastníci stretnutia sa postupne vyjadrili k všetkým úlohám vyplývajúcim z grantovej dohody projektu ETNA2020. Formou prezentácií sa detailne riešil každý bod pracovného programu, jeho doterajšie napĺňanie i nadchádzajúca agenda vrátane možných úloh pre CVTI SR.

4.  Stručný priebeh rokovaní, resp.  študijného pobytu:
Streda, 7. 6. 2017, 9:15 - 18:00
9:45 - 10:30, Oboznámenie sa s právnym rámcom pre verejno-súkromné iniciatívy v H2020
10:30 - 12:30, Predstavenie projektu Shift2Rail
12:30 - 14:45, Predstavenie projektu Clean Sky2
15:15 - 16:45, Predstavenie projektu SESAR JU

Štvrtok, 8. 6. 2017, 9:45 - 21:00 a piatok, 9. 6. 2017, 9:30 - 13:30
Riadiace stretnutie NCP projektu ETNA2020 prinieslo dvojdňové rokovanie o službách, ktoré má táto sieť národných kontaktných bodov poskytovať svojim klientom. ETNA2020 aktuálne pripravuje vlastné informačné materiály (letáky) k Horizontu 2020. Na aktualizácii niektorých factsheetov a infografík sa bude podieľať tiež slovenský NCP.
Na webovom sídle projektu by sa mala dopĺňať mapa relevantných výskumných a vedeckých subjektov z členských krajín a vyhľadávač vhodných partnerov do konzorcií v rámci Horizontu 2020. Prerokoval sa časový harmonogram v rámci siete ETNA2020, ktorý zahŕňa tiež infodni v členských krajinách a ďalšie školenia pre národných NCP.
Prerokovala sa tiež finančná stránka projektu ETNA2020.
5.  Odporúčané závery:
Spoločné podniky S2R, CS2 a SESAR umožňujú vstup nových záujemcov do konzorcia, ale vypisujú sa aj otvorené grantové výzvy, do ktorých sa môžu zapojiť akíkoľvek nádejní riešitelia. Odporúčam preto identifikovať potenciálnych záujemcov zo Slovenska a doterajšie skúsenosti skonzultovať so súčasnými riešiteľmi grantov.
Ďalej navrhujem intenzívnejšie využitie siete ETNA2020 najmä čo sa týka jej zapojenia do hľadania možných partnerov pre slovenských účastníkov konzorcií. Je tiež vhodný spoločný postup pri plánovaní infodní pre slovenských záujemcov. Kontakty siete sa dajú využiť na získanie rečníkov z Európskej komisie či z iných krajín EÚ. Slovenských záujemcov je potom vhodné nabádať k účasti na podujatiach v zahraničí.
6.   Prehľad prinesenej dokumentácie a miesto jej uloženia
-
7.   Osobitne vyhodnotený očakávaný prínos ZPC
Slovenský NCP doplnil svoju kvalifikáciu potrebnú k úspešnému vykonávaniu zverenej funkcie. Zoznámil sa s dostupnými nástrojmi na zapájanie slovenských riešiteľov do projektov Horizontu 2020, ktoré ponúka sieť ETNA2020, čo by ich účasť malo podporiť. Poznatky zo školení NCP vhodnou formou sprístupní pre svojich kolegov.
8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Ing. Jakub Šimkovič     		                  ......................................
Dátum: 23. 6. 2017
								
Správu schválil:  prof. RNDr. Ján TURŇA, CSc., generálny riaditeľ  ......................................